হারুন উর রশিদ সোহেল,রংপুর প্রতিনিধি,চিলাহাটি ওয়েব : নানা আয়োজনে রংপুরে মহান মে দিবস উপযাপন করেছে বিএনপির সহযোগী সংগঠন বাংলাদেশ জাতীয়তাবাদী শ্রমিকদল । মঙ্গলবার রংপুর নগরীর গ্র্যান্ড হোটেল মোড়স্থ দলীয় কার্যালয়ে সকাল থেকেই রংপুর জেলার বিভিন্ন এলাকা থেকে জাতীয়তাবাদী শ্রমিকদলের নেতাকর্মীরা জড়ো হতে থাকে। বেলা বাড়ার সাথে সাথে শ্রমিকদল নেতাকর্মীদের উপস্থিতি বেড়ে যায়। পরে বেলা সাড়ে ১১ টার দিকে শ্রমিকদলের নেতাকর্মীরা মিছিল বের করে নগরীর প্রধান প্রধান সড়ক প্রদক্ষিণ করে দলীয় কার্যালয়ে গিয়ে আলোচনা সভায় মিলিত হয়। পরে সেখানে অনুষ্ঠিত আলোচনা সভায় জাতীয়তাবাদী শ্রমিকদল রংপুর জেলা সভাপতি আলহাজ¦ জসিম উদ্দিনের সভাপতিত্বে প্রধান অতিথির বক্তব্য রাখেন কেন্দ্রীয় বিএনপির ক্ষুদ্র কুটির শিল্প সম্পাদক ও মহানগর বিএনপির সভাপতি মুক্তিযোদ্ধা মোজাফফর হেসেন, প্রধান বক্তার বক্তব্য রাখেন রংপুর মহানগর বিএনপির সাধারণ সম্পাদক ও কাকসুর সাবেক জিএস শহিদুল ইসলাম মিজু এছাড়াও বক্তব্য রাখেন,মহানগর বিএনপির সহ-সভাপতি সুরতান আলম বুলবুল, জেলা শ্রমিকদলের সাধারণ সম্পাদক আব্দুল খালেক, সিনিয়র সহ-সভাপতি এ্যাড. মনজুম হোসেন মঞ্জু, মহানগর বিএনপি নেতা শাহ নেওয়াজ লাবু, সে¦চ্ছাসেবক দল নেতা মনিরুল ইসলাম মিন্টু, শ্রমিকদল নেতা খলিলুর রহমান, ফজলুল করিম,অটো রিকসা শ্রমিক নেতা লুটন,আনোয়ার, মোফাজ্জল হোসেন প্রমুখ। এসময় জেলা ও মহানগর শ্রমিকদলের নেতাকর্মীরা উপস্থিত ছিলেন। বক্তারা কর্মক্ষেত্রে নির্যাতন বন্ধসহ শ্রম মুজরি বৈষম্য দূরীকরণ, নিয়মিত বেতন, উৎসব ভাতা ও চিকিৎসাসেবা প্রদানসহ নানা দাবি জানান।